มีเรื่องสอบถามครับ ปวดปัสสาวะบ่อยมาก ในบางทีหลังปัสสาวะแล้วยังรู้สึกปวดเหมือนปัสสาวะไม่สุดเป็นประจำ รวมถึงเวลาเกิดอารมณ์ทางเพศแล้วก็มีอาการปวดปัสสาวะและปัสสาวะไม่สุดตลอด เกิดจากสาเหตุใดแล้วควรพบแพทย์ไหมครับ?
สวัสดีค่ะ อาการปัสสาวะไม่สุดและปัสสาวะบ่อยในผู้ชาย อาจเกิดจากการติดเชื้อในท่อปัสสาวะจากโรคติดต่อทางเพศสัมพันธ์เช่นหนองใน ท่อปัสสาวะได้รับอุบัติเหตุหรือมี นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้การดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ ถ้าปวดหน่วงท้องน้อยร่วมด้วย งดการมีเพศสัมพันธ์ไปก่อนแนะนำไปตรวจเพิ่มเติม เพราะอาการท่อปัสสาวะอักเสบในผู้ชายนั้น ควรได้รับการหาสาเหตุและแก้ไข ร่วมกับคัดกรองโรคติดต่อทางเพศสัมพันธ์ สามารถไปพบแพทย์ทั่วไปก่อนได้ค่ะ